Rimantas Čaikauskas

Rimantas Čaikauskas (1955 m. kovo 14 d. Ukmergėje – 2024 m. sausio 15 d. Vilniuje)RIMANTAS ČAIKAUSKAS. Lietuvos sporto enciklopedija. 2022-05-23. Nuoroda tikrinta 2024-01-15. – Lietuvos žolės riedulio treneris.

 Biografija 
1977 m. baigė futbolo trenerio specialybę Lietuvos kūno kultūros institute. 1979–1980 m. buvo Šiaulių „Žalgirio“ sporto mokyklos, 1980–1993 m. – Šiaulių sporto mokyklos „Saulė“, 1993–2001 m. – Šiaulių sporto mokyklos „Klevas“, nuo 2001 m. buvo Vilniaus sporto mokyklos „Tauras“ žolės riedulio treneris, pastaruoju metu treniravo vaikus Trakų Vokės gimnazijoje.

Žymiausiosios R. Čaikausko auklėtinės: Virginija Povilonytė-Čaikauskienė (1987 m. Europos čempionato bronzos medalininkė, 2002 m. Europos uždarų patalpų vicečempionė), Ona Kanaporienė (1987 m. Europos čempionato bronzos medalininkė), Rasa Baniulytė-Čepienė (2002 m. Europos uždarų patalpų vicečempionė).

1980–1990 m. treniravo Lietuvos moterų rinktinę. Vadovaujamos R. Čaikausko Šiaulių ir Vilniaus moterų žolės riedulio komandos daugiau nei 20 kartų tapo Lietuvos čempionėmis. 1985 m. Šiaulių „Tauras“ SSRS čempionate iškovojo bronzos medalius, 1985 m. ir 1987 m. laimėjo SSRS taurę, 1987 m. – Indiros Gandi, 1989, 1990, 1995 m. – Džono Kenedžio žolės riedulio taures.

1999 m. jis kartu su Lietuvos jaunimo rinktine iškovojo Europos pirmenybių sidabro medalius, 2001 m. Lietuvos merginų U-21 rinktinė Čekijoje tapo Europos uždarų patalpų riedulio čempione. 2002 m. Lietuvos moterų nacionalinė rinktinė Prancūzijoje Europos uždarų patalpų čempionate laimėjo sidabro medalius.Lietuva neteko geriausio visų laikų žolės riedulio trenerio. sportas 24. 2024-01-15. Nuoroda tikrinta 2024-01-15.RIMANTAS ČAIKAUSKAS. Lietuvos sporto enciklopedija. 2022-05-23. Nuoroda tikrinta 2024-01-15.

Palaidotas Liepynės kapinėse.Anapilin iškeliavo nusipelnęs treneris Rimantas Čaikauskas. 15min.lt. 2024-01-15. Nuoroda tikrinta 2024-01-15.

 Apdovanojimai 
 1987 m. LTSR nusipelnęs treneris
 2000 m. Šiaulių miesto Geriausias XX amžiaus treneris
 2003 m. Kūno kultūros ir sporto departamento Atminimo medalis
 2005 m. Lietuvos nusipelnęs treneris, aukso medalis „Už nuopelnus Lietuvos sportui“, LTOK Olimpinė žvaigždėRIMANTAS ČAIKAUSKAS. Lietuvos sporto enciklopedija. 2022-05-23. Nuoroda tikrinta 2024-01-15.

 Šaltiniai 

Kategorija:Lietuvos žolės riedulio treneriai